[bookmark: _Hlk154566662]Z A P I S N I K
s 34. sjednice Vijeća Mjesnog odbora „Kralj Petar Svačić“ održane u utorak, 30. siječnja 2024.
u 17,00 sati u prostorijama Mjesnog odbora „Kralj Petar Svačić“ u Preradovićevoj 29

Nazočni članovi Vijeća Mjesnog odbora: Martina Cajner Vela, Ana-Marija Huzjan, Tamara Božić, Taiba Redžepagić 
Predsjednica Vijeća Mjesnog odbora utvrđuje da je nazočna većina članova Vijeća te su stvoreni uvjeti za održavanje sjednice i pravovaljano odlučivanje.
Predsjednica Vijeća Mjesnog odbora predlaže usvajanje Zapisnika s prethodne 33. sjednice Vijeća i otvara raspravu o istome. Budući da nema primjedbi na Zapisnik, Vijeće Mjesnog odbora jednoglasno usvaja zapisnik s 33. sjednice Vijeća Mjesnog „Kralj Petar Svačić“.
Predsjednica Vijeća Mjesnog odbora predložila je sljedeći 

DNEVNI  RED:
1. Plan potreba za aktivnostima, programima i projektima unapređenja kvalitete života građana Mjesnog odbora „Kralj Petar Svačić“ u 2024., donošenje zaključka
2. Prijedlog Odluke o izradi Urbanističkog plana uređenja Trg bana Jelačića –Petrinjska - Amruševa - Trg N.Š Zrinskog – Praška, mišljenje, daje se
3. Održavanje čestice koju koristi Dječji vrtić Budućnost, donošenje zaključka
4. Zahtjev za izvješćem u pogledu sanacije kuće H. Bollea
5. Prijedlog Odluke o stavljanju izvan snage Urbanističkog plana uređenja „Savski park – istok“, mišljenje, daje se
6. Prijedlog Odluke o stavljanju izvan snage Urbanističkog plana uređenja „Savski park – zapad“, mišljenje, daje se
7. [bookmark: _Hlk159235825]Nacrt prijedloga Odluke o stavljanju izvan snage Urbanističkog plana uređenja groblja Moravče, mišljenje, daje se
8. Pitanja i prijedlozi

Predloženi dnevni red jednoglasno je usvojen. 

Ad 1. Plan potreba za aktivnostima, programima i projektima unapređenja kvalitete života građana Mjesnog odbora „Kralj Petar Svačić“ u 2024., donošenje

[bookmark: _Hlk159234054]
Vijeće Mjesnog odbora „Kralj Petar Svačić“ jednoglasno donosi sljedeći 
[bookmark: _Hlk159231723]
ZAKLJUČAK
1. Vijeće Mjesnog odbora „Kralj Petar Svačić“ neće koristiti osiguran iznos od 3.000,00 EUR za provođenje Plana potreba za aktivnostima, programima i projektima unapređenja kvalitete života građana.

2. Vijeće smatra da na području Mjesnog odbora „Kralj Petar Svačić“ postoje prioritetnije akcije koje bi poboljšale kvalitetu življenja u Donjem gradu.
3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje.

Obrazloženje

Vijeće Mjesnog odbora „Kralj Petar Svačić“ jednoglasno zaključuje kako aktivnosti, programi i projekti predviđeni Planom potreba za aktivnostima, programima i projektima unapređenja kvalitete života građana Mjesnog odbora „Kralj Petar Svačić“ nisu vrsta aktivnosti, programa i projekata koji bi realno i činjenično zadovoljili potrebe našeg Mjesnog odbora. 

Ovom prilikom iznosimo stvarne potrebe našeg Mjesnog odbora za koje se nadamo da će ih Vijeće Gradske četvrti Donji grad, nadležni gradski uredi i uprava Grada Zagreba prepoznati kao stvarno presudne i nužne: 

a) uvođenje prometnog reda – kažnjavanje nepropisno parkiranih vozila, rješavanje neregularnosti u korištenju dodijeljenih parkirnih mjesta (npr. Matica umirovljenika, Preradovićeva 33/3);

b) redoviti odvoz sa zelenog otoka na Trgu kralja Petra Svačića – odvraćanje, upozoravanje i kažnjavanje građana da ne ostavljaju smeće na istom jer su spremnici puni nije odgovarajuće niti prihvatljivo rješenje;

c) učestalije i redovno pranje pločnika i ulica, a posebice Ulice Petra Preradovića; potrebno je donijeti nove upute o sezonskom pranju ulica budući da klimatski uvjeti nisu jednaki onima prije više desetaka godina, što naše Vijeće Gradske četvrti i uprava Grada zasigurno znaju, stoga ih molimo da sukladno tome i djeluju; 

d) obnova vrtićke infrastrukture Dječjeg vrtića Budućnost – vrtić nije obnavljan vjerojatno od izgradnje, da ne govorimo o protupotresnoj sigurnosti objekata i stanju odvodne infrastrukture. Sredstva namijenjena ovom Planu za područje naše gradske četvrti svakako bi bila bolje iskorištena kada bismo ih preusmjerili u obnovu i modernizaciju donjogradskih vrtića. Kad već uprava Grada i nadležni gradski ured zaboravljaju da je Donji grad najstarija gradska četvrt, najzapuštenija gradska četvrt, podsjećamo ih da i mi imamo potrebe te da koncentriranje ulaganja u vrtiće na istoku Grada nije niti korektno, niti uključivo, niti odgovara stvarnim gradskim potrebama;

e) pitanje sigurnosti naših učenika koji polaze Osnovnu školu Ivana Gundulića – osiguravanje sigurnog pješačkog koridora; zahtijevamo da Grad kao posjednik čestice preuzme inicijativu i osigura sigurnost pješaka; 

f) proširenje dječjeg igrališta na Trgu kralja Petra Svačića zbog rastućih potreba stanovnika; odgovor Zavoda da je park zaštićen ne zadovoljava jer su potrebe jedno, a zaštita drugo, i vjerujemo kako se dvoje može pomiriti ako se za to pokaže volja;

g) obnova pješačkih staza u parku na Trgu kralja Petra Svačića.

Naveli bismo još točaka, međutim vjerujemo da će se i ovo pokazati dovoljno zahtjevnim, stoga ne želimo dodatno opterećivati kapacitete Vijeća i uprave Grada. 



2. Prijedlog Odluke o izradi Urbanističkog plana uređenja Trg bana Jelačića –Petrinjska - Amruševa - Trg N.Š Zrinskog – Praška, donošenje zaključka

Vijeće Mjesnog odbora „Kralj Petar Svačić“ jednoglasno donosi sljedeći


ZAKLJUČAK

1. [bookmark: _Hlk159234390]Vijeće Mjesnog odbora „Kralj Petar Svačić“ daje pozitivno mišljenje na Prijedlog Odluke o izradi Urbanističkog plana uređenja Trg bana Jelačića – Petrinjska, Amruševa – Trg N. Š. Zrinkog – Praška. 

2. Ovaj zaključak dostavlja se Vijeću Gradske četvrti Donji grad na daljnje postupanje.



Ad 3. Održavanje čestice koju koristi Dječji vrtić Budućnost

Dječji vrtić Budućnost koristi se katastarskom česticom 2651 u vlasništvu Grada Zagreba za potrebe boravka i igre djece na otvorenom. Čestica je ograđena zaštitnom ogradom, međutim dio čestice nalazi se izvan ograde. Dio koji se nalazi izvan ograde ne održava se redovito od strane gradskih službi – Zrinjevca i Čistoće, dok dio unutar ograde uglavnom održava sam vrtić. 

Kako je dio zemljišta izvan ograde neodržavan, a sam vrtić nema niti sredstava niti kapaciteta za isto, vegetacija buja, dok se u njoj skupljaju smeće, nametnici i gradske životinje. Dio vegetacije je otrovan – izaziva ozbiljne reakcije kože i sluznice stoga je i sa zdravstvenog stajališta važno što prije uvrstiti ovu česticu, odnosno njezin dio, u redovno održavanje Zrinjevca. 

Isto je zatražila od Vijeća Mjesnog odbora i ravnateljica vrtića, Gordana Supanc, pisanim putem na našu službenu adresu e-pošte. 

[bookmark: _Hlk159234669]Vijeće Mjesnog odbora „Kralj Petar Svačić“ stoga jednoglasno donosi sljedeći 


ZAKLJUČAK

1. Vijeće Mjesnog odbora „Kralj Petar Svačić“ traži da se dio gradske katastarske čestice 2651 koju koristi Dječji vrtić Budućnost, a nalazi se izvan zaštitne ograde, uvrsti u redovno održavanje Zrinjevca zbog higijenske i zdravstvene ugroze za djecu polaznike vrtića. 
Ugroza se sastoji od otrovnog bilja koja ulazi u prostor dvorišta vrtića unutar ograde te smeća, nametnika i gradskih životinja koje se skupljaju u neodržavanom gustišu.

2. [bookmark: _Hlk159234881]Ovaj zaključak dostavlja se Vijeću Gradske četvrti Donji grad na daljnje postupanje.



Ad 3. Zahtjev za izvješćem u pogledu sanacije kuće H. Bollea

[bookmark: _Hlk159235019][bookmark: _Hlk159501916]Na 25. sjednici Vijeće Mjesnog odbora „Kralj Petar Svačić“ donijelo je Zaključak kojim smo zatražili hitno postupanje vezano uz održavanje odnosno sanaciju kuće Bollé, Žerjavićeva 4. 

Kako do danas ne vidimo nikakve pomake u tom smislu, Vijeće Mjesnog odbora „Kralj Petar Svačić“ donosi jednoglasni 


ZAKLJUČAK

1. Vijeće Mjesnog odbora „Kralj Petar Svačić“ traži od Gradskog ureda za obnovu, izgradnju, prostorno uređenje, graditeljstvo i komunalne poslove, Gradskog zavoda za zaštitu spomenika kulture i prirode i drugih nadležnih gradskih ureda da nas pisanim putem izvijeste o tome što su poduzeli dosada po pitanju vezanom uz održavanje odnosno sanaciju kuće Bollé, Žerjavićeva 4 i kada možemo očekivati daljnje akcije. 
Također molimo uvid u hodogram daljnjih aktivnosti, ako isti postoji. 

2. [bookmark: _Hlk159235519]Ovaj zaključak dostavlja se Vijeću Gradske četvrti Donji grad na daljnje postupanje.




Ad 4. Prijedlog Odluke o stavljanju izvan snage Urbanističkog plana uređenja „Savski park – istok“, mišljenje, daje se

[bookmark: _Hlk159235611]Vijeće Mjesnog odbora „Kralj Petar Svačić“ jednoglasno donosi sljedeći


ZAKLJUČAK

1. [bookmark: _Hlk159502254][bookmark: _Hlk159235592]Vijeće Mjesnog odbora „Kralj Petar Svačić“ daje pozitivno mišljenje na Prijedlog Odluke o stavljanju izvan snage Urbanističko plana uređenja „Savski park – istok“.

2. [bookmark: _Hlk159235720]Ovaj zaključak dostavlja se Vijeću Gradske četvrti Donji grad na daljnje postupanje.



Ad 5. Prijedlog Odluke o stavljanju izvan snage Urbanističkog plana uređenja „Savski park – zapad“, mišljenje, daje se

[bookmark: _Hlk159236833]Vijeće Mjesnog odbora „Kralj Petar Svačić“ jednoglasno donosi sljedeći


ZAKLJUČAK

1. [bookmark: _Hlk159502326]Vijeće Mjesnog odbora „Kralj Petar Svačić“ daje pozitivno mišljenje na Prijedlog Odluke o stavljanju izvan snage Urbanističkog plana uređenja „Savski park – zapad“.

2. Ovaj zaključak dostavlja se Vijeću Gradske četvrti Donji grad na daljnje postupanje.



Ad 6. Nacrt prijedloga Odluke o stavljanju izvan snage Urbanističkog plana uređenja groblja Moravče, mišljenje, daje se

Vijeće Mjesnog odbora „Kralj Petar Svačić“ jednoglasno donosi sljedeći


ZAKLJUČAK

1. [bookmark: _Hlk159502460]Vijeće Mjesnog odbora „Kralj Petar Svačić“ daje pozitivno mišljenje na Nacrt prijedloga Odluke o stavljanju izvan snage Urbanističkog plana uređenja groblja Moravče.

2. Ovaj zaključak dostavlja se Vijeću Gradske četvrti Donji grad na daljnje postupanje.

Ad 7. Pitanja i prijedlozi 
Dodatnih pitanja i prijedloga nije bilo.

KLASA: 024-08/24-003/199
URBROJ: 251-13-11-1/003-24-2
Zagreb, 30. siječnja 2024.

Predsjednica
Vijeća Mjesnog odbora
„Kralj Petar Svačić“

[bookmark: _GoBack]Ana-Marija Huzjan. v.r.



































	Izvješće o glasanju na sjednicama
	
	
	
	

	
	
	
	
	
	
	
	

	Članovi Vijeća
	Točka 1.
	Točka 2.
	Točka 3.
	Točka 4.
	Točka 5.
	Točka 6.
	Točka 7.

	Ana-Marija Huzjan
	-
	+
	+
	+
	+
	+
	+

	Martina Cajner Vela
	-
	+
	+
	+
	+
	+
	+

	Taiba Redžepagić
	-
	+
	+
	+
	+
	+
	+

	Tamara Božić
	-
	+
	+
	+
	+
	+
	+

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	*  ZA=  +
	
	
	
	
	
	
	

	    PROTIV=  —
	
	
	
	
	
	
	

	    SUZDRŽAN=  0
	
	
	
	
	
	
	

	    NIJE PRISUTAN= prekrižiti ime
	
	
	
	
	
	




